# Saint-Étienne

    Evit implijoù all, gwelet Saint-Étienne (disheñvelout).
Saint-Étienne :
| Saint-Étienne gwelet eus ar Guizay. ||
| Anv arpitanek | Sant-Etiève |
| Melestradurezh ||
| Stad | Frañs |
| Rannvro | Auvergne-Rhône-Alpes |
| Departamant | Loire (prefeti) |
| Arondisamant | Saint-Étienne (pennlec'h) |
| Kanton | Pennlec'h nav c'hanton |
| Kod kumun | 42218 |
| Kod post | 42100, 42000, 42230 |
| Maer Amzer gefridi | Gaël Perdriau (LR) 2014-2026 |
| Etrekumuniezh | Communauté d'agglomération Saint-Étienne Métropole |
| Lec'hienn web | http://www.saint-etienne.fr |
| Poblañsouriezh ||
| Poblañs | 174 082 ann. (2020) |
| Stankter | 2 177 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 516 m bihanañ 422 m — brasañ 1117 m |
| Gorread | 79,97 km² |
| kemmañ |
Saint-Étienne e galleg (distagadur IPA: [sɛ̃tetjɛn]) pe Sant-Etiève en arpitaneg, zo ur gêr eus reter-kreiz Frañs, er vro istorel Forez ha rannvro Auvergne-Rhône-Alpes. Pennlec'h departamant al Loire eo. 173 000 a dud a zo o chom enni ha 317 000 a dud ma konter an trowardroioù.

## Istor
### XX$^{vet}$ kantved

Kreñv e oa ar greanterezh er gêr.

## Monumantoù ha traoù heverk

Roet eo bet al label Kêrioù ha Broioù Arz hag Istor dezhi e 2000. Abaoe 2010 eo ezel eus rouedad ar c'hêrioù krouiñ europat an UNESCO.
Tour an Drogerezh, Yalc'h al Labour, an Ti-kêr hag ar Vichererezh armoù emañ e-touezh savadurioù dibar ar gêr.

## Douaroniezh

Emañ Sant-Etiève 62 gKm e Mervent Lyon, 51 c'hKm e Gevred Vièna ha 144 c'hKm e Kornôg Clarmont d'Auvèrnhe. E Bro-Forez emañ, e traoñienn ar stêr Furan. Una eus teir c'hêr brasañ Torosad Kreiz eo Sant-Etiève (173 000 a annezidi) war-lerc'h Clarmont d'Auvèrnhe (266 000 a dud) ha Lemojez (183 350 a dud).
Emañ he uhelder etre 422 ha 1 177 metr, ha sav-diskenn kenañ eo ar gêr. Damgevandirel eo an hin dindan delanvad ar menezioù. Yen ha sec'h e vez ar goañv.

## Emdroadur ar boblañs

Abalamour d'an dec'hreanteladur eo aet ar boblañs war zigresk etre 1970 ha 2010. 223 000 a annezidi a oa o chom enni e 1968, 178 000 e 2007 ha 170 000 e 2011. En em stabilaat a ra an niver a annezidi war-dro 172 000 abaoe 2010 avat. Kresket en deus un tammig er bloavezhioù 2010 zoken.

## Tud

* Albert Camus (1913-1960), tremen a reas ar skrivagner er gêr alies pa oa o skrivañ La Peste
* Jean Dasté (1904-1994), paotr ar c'hoariva poblek
* Louis de Funès (1914-1983), an aktour a zimezas e Sant-Etiève d'e wreg gentañ Germaine-Louise-Élodie Carroyer e 1936
* Paul Mesnier (1904-1988), filmaozer
* Aristide Briand (1862-1932), dilennet e voe ar politikour breizhat kannad Sant-Etiève etre 1902 ha 1919

## Sportoù

* AS Saint-Étienne, klub mell-droad ar gêr

## Gevelliñ

Gant 17 kêr e oa gevellet Sant-Etiève d'an 1añ a viz Genver 2012 :
* Coventry (Bro-Saoz) abaoe 1955
* Louhansk (Ukraina) abaoe 1959
* Ferrara (Italia) abaoe 1960
* Granby (Kebek) (Kebek) abaoe 1960 e Kanada
* Wuppertal (Norzh Roen-Westfalia) abaoe 1960 e Republik Kevreadel Alamagn
* Windsor (Ontario) (Kanada) abaoe 1963
* Geltendorf (Bavaria) abaoe 1966 e Republik Kevreadel Alamagn (gevellet gant ar « gumun kevelet » gant Sant-Etiève Saint-Victor-sur-Loire)
* Toamasina (Madagaskar) abaoe 1971
* Nof HaGalil (Israel) abaoe 1974
* Annaba (Aljeria) abaoe 1982
* Xuzhou (Republik Pobl Sina) abaoe 1984 (proviñs Jiangsu)
* Des Moines (Iowa) (Iowa) abaoe 1985 er Stadoù-Unanet
* Patras (Gres) abaoe 1990
* Ben Arous (Tunizia) abaoe 1994
* Katowice (Silezia) abaoe 1994 e Republik Polonia
* Oeiras (Portugal) abaoe 1996
* Fes (Maroko) abaoe 2006

### Kenlabour digreizennet

* Bobo-Dioulasso (Burkina Faso) abaoe 2009
* Monastir (Tunizia) abaoe 2012

## Liammoù diavaez

* (fr) Lec'hienn an ti-kêr
* (fr) Touristañ e Sant-Etiève

## Dave ha notennoù

* ↑ Roadennoù ofisiel e lec'hienn an EBSSA
a vo kavet e Wikimedia Commons.